8.

Opis izbranih ukrepov (1) Opis splošnih pogojev, ki se uporabljajo za več kot en ukrep, po potrebi vključno z opredelitvijo podeželskega območja, izhodiščnimi vrednostmi, navzkrižno skladnostjo, predvideno uporabo finančnih instrumentov, predvideno uporabo predplačil in skupnimi določbami za naložbe, tudi določbami iz členov 45 in 46 Uredbe (EU) št. 1305/2013. Programu razvoja podeželja se po potrebi priloži seznam dovoljenih kombinacij obveznosti iz člena 11(1). (2) Opis po ukrepih, ki vključuje: (a) pravno podlago; (b) splošen opis ukrepa, vključno z njegovo intervencijsko logiko ter prispevkom k prednostnim področjem in horizontalnim ciljem; ▼M6 (c) obseg, raven podpore, upravičence, in če je to ustrezno, metodologijo za izračun zneska ali stopnje podpore, ki so po potrebi razčlenjeni po podukrepih in/ali vrstah operacije. Za vsako vrsto operacije opredelitev upravičenih stroškov, pogojev za upravičenost, veljavnih zneskov in stopenj podpore ter načel za določanje meril za izbor. Kadar se podpora zagotovi za finančni instrument, ki se izvede v skladu s točkama (a) in (b) prvega pododstavka člena 38(4) Uredbe (EU) št. 1303/2013, opis vrste finančnega instrumenta, splošne kategorije končnih prejemnikov, splošne kategorije upravičenih stroškov in najvišjo raven podpore. Za ukrepe ali dele ukrepov, ki se financirajo iz dodatnih sredstev iz člena 58a Uredbe (EU) št. 1305/2013, se zagotovi ločen opis; ▼B (d) opis preverljivosti in možnosti kontrole ukrepov in/ali vrst operacij: (i) tveganja pri izvajanju ukrepov in/ali vrstah operacij; (ii) blažilni ukrepi; (iii) splošna ocena ukrepa in/ali vrste operacij. Za ukrep iz člena 28 Uredbe (EU) št. 1305/2013 je v opis vključena preglednica, ki prikazuje odnos med kmetijsko-okoljskimi-podnebnimi obveznostmi ter metodami za preverjanje in kontrolo teh obveznosti; (e) opis, značilen za posamezen ukrep in/ali vrsto operacije, je naslednji: 1. Prenos znanja in dejavnosti informiranja (člen 14 Uredbe (EU) št. 1305/2013) — opis ustreznih zmogljivosti subjektov, ki izvajajo dejavnosti prenosa znanja, za opravljanje svojih nalog v smislu usposobljenosti osebja in rednega usposabljanja, — določitev trajanja in vsebine programov kmetijske in gozdarske izmenjave ter obiskov iz člena 3 Delegirane uredbe (EU) št. 807/2014. 2. Službe za svetovanje, službe za pomoč pri upravljanju kmetij in službe za zagotavljanje nadomeščanja na kmetijah (člen 15 Uredbe (EU) št. 1305/2013) — splošna načela za zagotovitev ustreznih virov v obliki osebja, ki se redno usposablja in je kvalificirano, izkušnje s svetovanjem in zanesljivost na področjih, v zvezi s katerimi svetujejo. Opredelitev elementov, ki jih bo svetovanje zajemalo. 3. Sheme kakovosti za kmetijske proizvode in živila (člen 16 Uredbe (EU) št. 1305/2013) — navedba upravičenih shem kakovosti, vključno s shemami certificiranja kmetij, za kmetijske proizvode, bombaž ali živila, priznanih na nacionalni ravni, in potrdilo, da te sheme kakovosti izpolnjujejo merila iz člena 16(1)(b) Uredbe (EU) št. 1305/2013, — navedba upravičenih prostovoljnih shem certificiranja kmetijskih proizvodov, za katere država članica priznava, da so v skladu s smernicami Unije o dobrih praksah. 4. Naložbe v osnovna sredstva (člen 17 Uredbe (EU) št. 1305/2013) — opredelitev neproizvodnih naložb, — opredelitev kolektivnih naložb, — opredelitev integriranih projektov, — opredelitev in določitev upravičenih območij Natura 2000 in drugih upravičenih območij visoke naravne vrednosti, — opis ciljnega usmerjanja podpore v kmetije v skladu z analizo SWOT, izvedeno v zvezi s prednostno nalogo iz člena 5(2) Uredbe (EU) št. 1305/2013, — seznam novih zahtev, ki jih uvaja zakonodaja Unije, pri čemer se lahko za izpolnjevanje teh zahtev dodeli podpora iz člena 17(6) Uredbe (EU) št. 1305/2013, — po potrebi minimalni standardi za energetsko učinkovitost iz člena 13(c) Delegirane uredbe (EU) št. 807/2014, — po potrebi opredelitev pragov iz člena 13(e) Delegirane uredbe (EU) št. 807/2014. ▼M3 5. Razvoj kmetij in podjetij (člen 19 Uredbe (EU) št. 1305/2013) — opredelitev majhne kmetije iz člena 19(1)(a)(iii) Uredbe (EU) št. 1305/2013, — opredelitev ukrepov iz točke (s) člena 2(1) Uredbe (EU) št. 1305/2013 („datum vzpostavitve“), — opredelitev zgornjih in spodnjih pragov iz petega pododstavka člena 19(4) Uredbe (EU) št. 1305/2013, — posebni pogoji za pomoč mladim kmetom, ki ne vzpostavljajo kmetijskega gospodarstva kot edini nosilci gospodarstva, v skladu s členom 2(1) in (2) Delegirane uredbe (EU) št. 807/2014, — podatki o uporabi prehodnega obdobja iz člena 2(3) Delegirane uredbe (EU) št. 807/2014, — povzetek zahtev poslovnega načrta, — uporaba možnosti za združitev različnih ukrepov s poslovnim načrtom in omogočanje dostopa mladih kmetovalcev do teh ukrepov, — domene zajete diverzifikacije. ▼B 6. Osnovne storitve in obnova vasi na podeželskih območjih (člen 20 Uredbe (EU) št. 1305/2013) — opredelitev male infrastrukture, vključno z malo turistično infrastrukturo iz člena 20(1)(e) Uredbe (EU) št. 1305/2013, — če je to ustrezno, posebno odstopanje, ki omogoča podporo infrastrukture večjega obsega za naložbe v širokopasovne povezave in energijo iz obnovljivih virov, — minimalni standardi za energetsko učinkovitost iz člena 13(c) Delegirane uredbe (EU) št. 807/2014, — opredelitev pragov iz člena 13(e) Delegirane uredbe (EU) št. 807/2014. 7. Naložbe v razvoj gozdnih območij in izboljšanje sposobnosti gozdov za preživetje (člen 21 Uredbe (EU) št. 1305/2013) — opredelitev in utemeljitev velikosti kmetijskega gospodarstva, za katero bo podpora odvisna od predložitve načrta za upravljanje gozdov ali enakovrednega instrumenta v skladu s trajnostnim upravljanjem gozdov, — opredelitev „enakovrednega instrumenta“. Pogozdovanje in osnovanje drugih gozdnih zemljišč — opredelitev vrst, območij in metod, ki jih je treba uporabiti za preprečevanje neustreznega pogozdovanja iz člena 6(a) Delegirane Uredbe (EU) št. 807/2014, vključno z opisom okoljskih in podnebnih pogojev območij, na katerih je predvideno pogozdovanje, iz člena 6(b) navedene uredbe, — opredelitev minimalnih okoljskih zahtev iz člena 6 Delegirane uredbe (EU) št. 807/2014. Vzpostavitev kmetijsko-gozdarskih sistemov — opredelitev najmanjšega in največjega števila dreves, ki se lahko posadijo, potem ko zrasejo, pa obdržijo, na hektar ter gozdnih vrst, ki se lahko uporabijo, v skladu s členom 23(2) Uredbe (EU) št. 1305/2013, — navedba pričakovanih okoljskih koristi sistemov, ki prejemajo podporo. Preprečevanje in odprava škode zaradi gozdnih požarov ter naravnih nesreč in katastrofičnih dogodkov — če je to ustrezno, seznam rastlinam škodljivih vrst organizmov, ki lahko povzročijo zadevni pojav, — opredelitev gozdnih površin, ki se v skladu z zadevnim načrtom za varstvo gozdov uvrščajo med območja s srednjo ali veliko požarno ogroženostjo, — v primeru preventivnih ukrepov v zvezi s škodljivci in boleznimi opis zadevnega pojava, podprt z znanstvenimi dokazi, po potrebi vključno s priporočili znanstvenih organizacij o ravnanju s škodljivci in boleznimi. Naložbe za izboljšanje odpornosti in okoljske vrednosti gozdnih ekosistemov — opredelitev vrst upravičenih naložb in njihovega pričakovanega učinka na okolje in/ali javne uporabnosti. 8. Ustanovitev skupin in organizacij proizvajalcev (člen 27 Uredbe (EU) št. 1305/2013) — opis uradnega postopka za priznanje skupin in organizacij. 9. Kmetijsko-okoljska-podnebna plačila (člen 28 Uredbe (EU) št. 1305/2013) — določitev in opredelitev ustreznih izhodiščnih elementov; to vključuje ustrezne obvezne standarde, določene v skladu s poglavjem I naslova VI Uredbe (EU) št. 1306/2013 Evropskega parlamenta in Sveta ( 5 ), ustrezna merila in minimalne dejavnosti, določene v skladu s členom 4(1)(c)(ii) in (iii) Uredbe (EU) št. 1307/2013 Evropskega parlamenta in Sveta ( 6 ), ustrezne minimalne zahteve za uporabo gnojil in fitofarmacevtskih sredstev ter druge ustrezne obvezne zahteve, ki so določene v nacionalnem pravu, — minimalne zahteve za gnojila morajo med drugim vključevati kodeks dobre prakse, uveden v okviru Direktive Sveta 91/676/EGS ( 7 ) za kmetije izven območij, občutljivih za nitrate, ter zahteve v zvezi z onesnaževanjem s fosforjem, minimalne zahteve za uporabo fitofarmacevtskih sredstev morajo med drugim vključevati splošna načela integriranega varstva rastlin pred škodljivimi organizmi v okviru Direktive 2009/128/ES Evropskega parlamenta in Sveta ( 8 ), zahteve za pridobitev dovoljenja za uporabo sredstev in izpolnjevanje obveznosti usposabljanja, zahteve za varno skladiščenje, preizkušanje strojev in naprav v uporabi ter pravila za uporabo pesticidov v bližini vode in drugih občutljivih območij, kot jih določa nacionalna zakonodaja, — preglednica, ki prikazuje odnos med kmetijsko-okoljskimi-podnebnimi obveznostmi ter ustreznimi običajnimi kmetijskimi praksami in ustreznimi elementi referenčne ravni (izhodiščni elementi), tj. dobri kmetijski in okoljski pogoji, predpisane zahteve ravnanja, minimalne zahteve za gnojila in pesticide, druge ustrezne nacionalne/regionalne zahteve ter minimalne dejavnosti, — seznam lokalnih pasem, ki jim grozi prenehanje reje, in rastlinskih genskih virov, ki jim grozi genska erozija, — opis metodologije ter agronomskih predpostavk in parametrov, vključno z opisom izhodiščnih zahtev iz člena 28(3) Uredbe (EU) št. 1305/2013, ki so pomembne za vsako vrsto obveznosti, uporabljenih kot referenčna točka za izračune, ki upravičujejo dodatne stroške in izpad dohodka zaradi prevzetih obveznosti ter raven transakcijskih stroškov; če je to ustrezno, ta metodologija upošteva pomoč, odobreno v skladu z Uredbo (EU) št. 1307/2013, vključno s plačilom za kmetijske prakse, ki ugodno vplivajo na podnebje in okolje, da bi se preprečilo dvojno financiranje; če je to ustrezno, pretvorbena metoda, uporabljena za druge enote, v skladu s členom 9 te uredbe. 10. Ekološko kmetovanje (člen 29 Uredbe (EU) št. 1305/2013) — določitev in opredelitev ustreznih izhodiščnih elementov; to vključuje ustrezne obvezne standarde, določene v skladu s poglavjem I naslova VI Uredbe (EU) št. 1306/2013, ustrezna merila in minimalne dejavnosti, določene v skladu s členom 4(1)(c)(ii) in (iii) Uredbe (EU) št. 1307/2013, ustrezne minimalne zahteve za uporabo gnojil in fitofarmacevtskih sredstev ter druge ustrezne obvezne zahteve, ki so določene v nacionalnem pravu, — opis metodologije ter agronomskih predpostavk in parametrov, vključno z opisom izhodiščnih zahtev iz člena 29(2) Uredbe (EU) št. 1305/2013, ki so pomembne za vsako vrsto obveznosti, uporabljenih kot referenčna točka za izračune, ki upravičujejo dodatne stroške in izpad dohodka zaradi prevzetih obveznosti ter raven transakcijskih stroškov; če je to ustrezno, ta metodologija upošteva pomoč, odobreno v skladu z Uredbo (EU) št. 1307/2013, vključno s plačilom za kmetijske prakse, ki ugodno vplivajo na podnebje in okolje, da bi se preprečilo dvojno financiranje; če je to ustrezno, pretvorbena metoda, uporabljena za druge enote, v skladu s členom 9 te uredbe. 11. Plačila v okviru območij Natura 2000 in na podlagi okvirne direktive o vodah (člen 30 Uredbe (EU) št. 1305/2013) — za območja Natura 2000: območja, določena za izvajanje Direktive Sveta 92/43/EGS in Direktive 2009/147/ES Evropskega parlamenta in Sveta ( 9 ), ter obveznosti za kmete, ki izhajajo iz ustreznih nacionalnih in/ali regionalnih določb o upravljanju, — če se podpora v okviru tega ukrepa nameni drugim razmejenim naravovarstvenim območjem z okoljskimi omejitvami, specifikacija območij in prispevek k izvajanju v skladu s členom 10 Direktive 92/43/EGS, — za plačila na podlagi okvirne direktive o vodah: opredelitev pomembnih sprememb za vrsto rabe zemljišč in opis povezav s programi ukrepov iz načrta upravljanja povodja v skladu s členom 13 Direktive 2000/60/ES Evropskega parlamenta in Sveta ( 10 ), — določitev in opredelitev izhodiščnih elementov; to za plačila v okviru območij Natura 2000 vključuje dobre kmetijske in okoljske pogoje iz člena 94 in Priloge II k Uredbi (EU) št. 1306/2013 ter ustrezna merila in minimalne dejavnosti iz člena 4(1)(c)(ii) in (iii) Uredbe (EU) št. 1307/2013; za plačila na podlagi okvirne direktive o vodah to vključuje obvezne standarde, določene v skladu s poglavjem I naslova VI Uredbe (EU) št. 1306/2013 ter ustrezna merila in minimalne dejavnosti, določene v skladu s členom 4(1)(c)(ii) in (iii) Uredbe (EU) št. 1307/2013, — navedba povezave med izvajanjem ukrepa in prednostnim akcijskim okvirom (člen 8(4) Direktive 92/43/EGS), — opredelitev omejitev/pomanjkljivosti, na podlagi katerih se lahko odobrijo plačila, in navedba obveznih praks, — opis metodologije in agronomskih predpostavk, vključno z opisom izhodiščnih zahtev iz člena 30(3) Uredbe (EU) št. 1305/2013 za direktivi 92/43/EGS in 2009/147/ES ter iz člena 30(4) navedene uredbe za okvirno direktivo o vodah, uporabljenih kot referenčna točka za izračune, ki upravičujejo dodatne stroške in izpad dohodka, ki so posledica omejitev na zadevnih območjih zaradi izvajanja direktiv 92/43/EGS, 2009/147/ES in okvirne direktive o vodah; če je to ustrezno, ta metodologija upošteva plačilo za kmetijske prakse, ki ugodno vplivajo na podnebje in okolje, odobreno v skladu z Uredbo (EU) št. 1307/2013, da bi se preprečilo dvojno financiranje. 12. Plačila območjem z naravnimi ali drugimi posebnimi omejitvami (člen 31 Uredbe (EU) št. 1305/2013) — opredelitev praga površine na kmetijsko gospodarstvo, na podlagi katerega država članica izračuna postopno zniževanje plačil. Določitev območij z naravnimi in drugimi posebnimi omejitvami — opis ravni lokalne enote, ki se uporablja za določitev območij, — opis uporabe metode, vključno z merili iz člena 32 Uredbe (EU) št. 1305/2013 za razmejitev treh kategorij območij iz navedenega člena, skupaj z opisom in rezultati natančne prilagoditve območij z naravnimi ali drugimi posebnimi omejitvami, razen gorskih območij. 13. Dobrobit živali (člen 33 Uredbe (EU) št. 1305/2013) — opredelitev in določitev nacionalnih zahtev in zahtev Unije, ki ustrezajo obveznim standardom, določenim v skladu s poglavjem I naslova VI Uredbe (EU) št. 1306/2013, — opis metodologije ter agronomskih/zootehničnih predpostavk in parametrov, vključno z opisom temeljnih zahtev iz člena 33(2) Uredbe (EU) št. 1305/2013, ki so pomembne za posamezno vrsto obveznosti, uporabljenih kot referenčna točka za izračune, ki upravičujejo dodatne stroške in izpad dohodka zaradi prevzetih obveznosti. 14. Gozdarsko-okoljske in podnebne storitve ter ohranjanje gozdov (člen 34 Uredbe (EU) št. 1305/2013) — opredelitev in utemeljitev velikosti gozdne posesti, za katero bo podpora odvisna od predložitve načrtov za upravljanje gozdov ali enakovrednih instrumentov, — opredelitev „enakovrednega instrumenta“, — opredelitev ustreznih obveznih zahtev, določenih z nacionalnim zakonom o gozdarstvu ali drugo ustrezno nacionalno zakonodajo, — opis metodologije ter predpostavk in parametrov, vključno z opisom izhodiščnih zahtev iz člena 34(2) Uredbe (EU) št. 1305/2013, ki so pomembne za vsako vrsto obveznosti, uporabljenih kot referenčna točka za izračune, ki upravičujejo dodatne stroške in izpad dohodka zaradi prevzetih obveznosti. 15. Sodelovanje (člen 35 Uredbe (EU) št. 1305/2013) — opredelitev značilnosti pilotnih projektov, grozdov, mrež, kratkih dobavnih verig in lokalnih trgov. ▼M3 16. Obvladovanje tveganj (členi od 36 do 39a Uredbe (EU) št. 1305/2013) ▼B — opis mehanizmov za preprečevanje preplačila. Zavarovanje kmetijskih rastlin, živali in rastlin — opis pogojev, pod katerimi bodo zavarovalne pogodbe lahko upravičene do podpore, mora vključevati najmanj: (a) posebna zavarovana tveganja; (b) posebne krite ekonomske izgube, — pravila, ki se bodo uporabljala za izračun deleža povprečne letne proizvodnje kmeta, ki je bil uničen. Vzajemni skladi za slabe vremenske razmere, bolezni živali in rastlin, napade škodljivcev ter okoljske nesreče — načela o ureditvah financiranja ter ustanovitvi in upravljanju vzajemnih skladov, ki vključujejo zlasti: (a) seznam slabih vremenskih razmer, bolezni živali ali rastlin, napadov škodljivcev ali okoljskih nesreč, zaradi katerih se lahko kmetom izplačajo nadomestila, vključno z geografskim območjem uporabe, kadar je primerno; (b) merila za oceno, ali naj se za zadevni dogodek kmetom izplačajo nadomestila; (c) metode za izračun dodatnih stroškov, ki pomenijo ekonomske izgube; (d) izračun upravnih stroškov; (e) metodo, ki se bo uporabljala za izračun deleža povprečne letne proizvodnje kmeta, ki je bil uničen; (f) kakršne koli omejitve stroškov, upravičenih do finančnega prispevka, — če je vir finančnega nadomestila, ki ga izplača vzajemni sklad, komercialno posojilo, najkrajši in najdaljši čas trajanja komercialnega posojila. Instrument za stabilizacijo dohodka — načela o ureditvah financiranja ter ustanovitvi in upravljanju vzajemnih skladov za odobritev izplačil nadomestil kmetom, ki vključujejo zlasti: (a) izračun upravnih stroškov; (b) pravila, ki se uporabljajo za določanje izračuna zmanjšanja dohodka; (c) kakršne koli omejitve stroškov, upravičenih do finančnega prispevka, — če je vir finančnega nadomestila, ki ga izplača vzajemni sklad, komercialno posojilo, najkrajši in najdaljši čas trajanja komercialnega posojila. 17. Lokalni razvoj, ki ga vodi skupnost (LEADER) (člen 35 Uredbe (EU) št. 1303/2013 ter člena 43 in 44 Uredbe (EU) št. 1305/2013) — opis obveznih elementov lokalnega razvoja, ki ga vodi skupnost, iz katerih je sestavljen ukrep LEADER: pripravljalna podpora, izvajanje operacij v okviru strategije lokalnega razvoja, ki ga vodi skupnost, priprava in izvajanje dejavnosti sodelovanja lokalne akcijske skupine, tekoči stroški in stroški animacije iz člena 35(1) Uredbe (EU) št. 1303/2013, — opis uporabe začetnega orodja LEADER iz člena 43 Uredbe (EU) št. 1305/2013 kot posebne vrste pripravljalne podpore, če je to ustrezno, — opis sistema tekočih prijav za projekte sodelovanja LEADER iz člena 44(3) Uredbe (EU) št. 1305/2013, — postopek in časovni razpored za izbor strategij lokalnega razvoja, — utemeljitev izbora geografskih območij za izvajanje strategije lokalnega razvoja, katerih prebivalstvo ni zajeto v omejitvah iz člena 33(6) Uredbe (EU) št. 1303/2013, — usklajevanje z drugimi evropskimi strukturnimi in investicijskimi (v nadaljnjem besedilu: ESI) skladi glede lokalnega razvoja, ki ga vodi skupnost, vključno z morebitno rešitvijo v zvezi z uporabo možnosti glavnega sklada in kakršnim koli globalnim dopolnjevanjem med ESI-skladi v zvezi s financiranjem pripravljalne podpore, — možnost izplačevanja predplačil ali ne, — opredelitev nalog organa upravljanja, plačilne agencije in lokalnih akcijskih skupin v okviru pristopa LEADER, zlasti v zvezi z nediskriminacijskim in preglednim izbirnim postopkom ter objektivnimi merili za izbor operacij iz člena 34(3)(b) Uredbe (EU) št. 1303/2013, — opis predvidenih mehanizmov usklajevanja in zagotovljenega dopolnjevanja z operacijami, ki jim je namenjena podpora v okviru drugih ukrepov za razvoj podeželja, zlasti v zvezi z: — naložbami v nekmetijske dejavnosti in pomočjo za zagon dejavnosti v skladu s členom 19 Uredbe (EU) št. 1305/2013, — naložbami v skladu s členom 20 Uredbe (EU) št. 1305/2013 in — sodelovanjem v skladu s členom 35 Uredbe (EU) št. 1305/2013, zlasti izvajanjem strategij lokalnega razvoja, kar poteka v okviru javno-zasebnih partnerstev.